                             højesterets dom
                            afsagt tirsdag den 9. april 2013
sag 172/2011
(1. afdeling)
finansforbundet som mandatar for a,
b og
c
(advokat jacob goldschmidt)
mod
skatteministeriet
(kammeradvokaten ved advokat lars apostoli)
i tidligere instans er afsagt dom af østre landsrets 18. afdeling den 1. juni 2011.
i pådømmelsen har deltaget fem dommere: poul søgaard, marianne højgaard pedersen,
henrik waaben, lars hjortnæs og jan schans christensen.
påstande
appellanten, finansforbundet som mandatar for a, b og c, har gentaget sin påstand.
indstævnte, skatteministeriet, har påstået stadfæstelse.
højesterets begrundelse og resultat
efter den dagældende ligningslovs § 7 a, stk. 2, er det en betingelse for skattefritagelse efter
stk. 1 om bl.a. medarbejderaktier, at de ansatte på erhvervelsestidspunktet er ansat i uopsagt
stilling i virksomheden.
højesteret finder, at der ikke i ligningsloven eller dens forarbejder er noget holdepunkt for, at
betingelsen om ansættelse i uopsagt stilling afhænger af, om tildelingen af medarbejderaktier
er omfattet af funktionærlovens § 17 a eller ej.
                                               - 2 -
højesteret finder endvidere, at erhvervelsestidspunktet i overensstemmelse med langvarig og
fast administrativ praksis som udgangspunkt vil være sammenfaldende med det tidspunkt,
hvor selskabet træffer beslutning om tildeling af medarbejderaktier. der er ikke oplyst om-
stændigheder, der kan føre til fravigelse af dette udgangspunkt.
på denne baggrund tiltræder højesteret, at tildeling af medarbejderaktier i den foreliggende
sag skete ved bestyrelsens beslutning herom den 27. april 2004 (for regnskabsåret 2003) og
den 11. april 2005 (for regnskabsåret 2004).
da a, b og c alle var i opsagt stilling forud for den 27. april 2004, er de ikke omfattet af
skattefritagelsen efter ligningslovens § 7 a, stk. 1, med hensyn til værdien af de medarbejder-
aktier, som de blev tildelt i 2004 og – for c’s vedkommende – tillige 2005.
højesteret stadfæster herefter dommen.
                                     thi kendes for ret:
landsrettens dom stadfæstes.
i sagsomkostninger for højesteret skal finansforbundet betale 50.000 kr. til skatteministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
